நூல்கள் .ஐங்குறுக்காப்பியத்தில் ஒன்றான பெருங்கதை உதயணன்-வாசவதத்தையின் காதல் கதையை சொல்லும். இதன் மூலக்கதை பாலி மொழியில் சொல்லப்பட்டது..உஜ்ஜயினி நாட்டு மன்னன் பிரத்யோதன், உதயணன் தன்னை விட திறமையானவன் என்று கேட்டு, பொறாமையில் அவனை கைபற்ற கட்டளை இடுகிறான். யாழால் யானையை அடக்கும் உதயணனைப் போரில் வெல்ல முடியாது .எனவே மந்திரியின் தந்திர யோசனையால், ஒரு வெள்ளை நிற மர யானை செய்து இரு நாடுகளின் எல்லையான காட்டில் விடுகிறார்கள். ஒரு காட்டுவாசி இதை உதயணன் இடம் சொல்ல, வெள்ளை யானையை அடக்கும் ஆசையில் யாழுடன் விரைகிறான். மர யானை யாழுக்கு மயங்குமா? அதில் ஒளிந்த்திருக்கும் உஜ்ஜயினி படை உதயணனை கைது செய்து சிறை வைக்கின்றனர். "இதுவா வெற்றி? உங்கள் மன்னன் கோழை", என்கிறான் உதயணன். .தனக்கு யானை அடக்கும் யாழிசை கற்று கொடுத்தால் விட்டு விடுவதாக பிரத்யோதன் சொல்ல, உதயணன் தட்சணையும் குருமரியாதையும் தந்தால் கற்று தருவேன் என்கிறான். கைதிக்கு மரியாதை கொடுக்க விரும்பாமல், பிரத்யோதன் மறுக்கிறான். .தன் உறவினர் ஒருத்தி கூனி என்றும் அவளுக்கு கற்றுக்கொடுக்க தயாரா என பிரத்யோதன் கேட்க, குருமரியாதை தந்தால் கூனிக்கும் கற்று தருவேன் என்று உதயணன் சம்மதிக்கிறான். .தன் மகள் வாசவதத்தையிடம் உதயணன் குஷ்டரோகி என்று பொய் சொல்லி, இருவருக்கும் இடையில் திரை மூடி பாடம் நடக்கிறது. அவர்கள் திரையை விலக்கி சந்தித்து, காதலித்து, தப்பித்து கௌசாம்பி சென்று மணமுடிகின்றனர்.